Nariadenie Rady (ES) č. 149/1999
z 19. januára 1999,
ktorým sa mení a dopĺňa nariadenie (ES) č. 2027/95 ustanovujúce systém pre riadenie rybárskeho výlovu týkajúceho sa určitých oblastí a zdrojov rybolovu
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3760/92 z 20. decembra 1992 ustanovujúce systém spoločenstva pre rybolov a akvakultúru [1], najmä na jeho článok 8 ods. 4,
so zreteľom na návrh Komisie,
keďže nariadenie Rady (ES) č. 685/95 z 27. marca 1995 o riadení rybárskeho výlovu, týkajúceho sa určitých oblastí a zdrojov rybolovu spoločenstva [2], určuje kritériá a postupy pre zavedenie systému pre riadenie rybárskeho výlovu v divíziách ICES Vb, VI, VII, VIII, IX, X a oblastiach CECAF 34.1.1, 34.1.2 a 34.2.0;
keďže nariadenie (ES) č. 2027/95 [3] ustanovuje systém pre riadenie rybárskeho výlovu, týkajúceho sa určitých oblastí a zdrojov rybolovu spoločenstva, a maximálne ročné rybárske výlovy pre každý členský štát a pre každú oblasť rybolovu na základe informácií poskytnutých členskými štátmi;
keďže v čase prijatia nariadenia (ES) č. 2027/95 Dánsko zaujalo stanovisko, že k priemyselnému rybolovu treba pristupovať rovnako ako k pelagickému rybolovu, a preto nepredložilo Komisii svoj odhad rybárskeho výlovu, požadovaného pre tieto lode;
keďže priemyselný rybolov Dánska je zameraný na pelagické druhy, ako aj druhy žijúce na morskom dne, najmä na nórskeho mníka a smáčka;
keďže preto je potrebné na základe informácií poskytnutých so žiadosťou Dánska 22. júla 1997 a v súlade s kritériami určenými v nariadení (ES) č. 2027/95 upraviť maximálne rybársky výlov pre Dánsko tak, aby zohľadňovalo priemyselný lov týchto druhov žijúcich na morskom dne;
keďže preto je potrebné zmeniť a doplniť nariadenie (ES) č. 2027/95,
PRIJALA TOTO NARIADENIE:
Článok 1
Časť prílohy nariadenia (ES) č. 2027/95, týkajúca sa maximálneho ročného rybárskeho výlovu pre vlečné náradie a pevné náradie na lov druhov žijúcich na morskom dne pre Dánske kráľovstvo, bude nahradená prílohou k tomuto nariadeniu.
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. januára 1999